Щоджэн Дамир и текIуэныгъэ
Щоджэн Дамир 2006 гъэм дыгъэгъазэм и 29-м Налшык къыщалъхуащ. Абы и адэ-анэ Щоджэн Бассамрэ Кумыщ Натальерэ Иорданием щыщщ. 2011 гъэ пщIондэ Къэбэрдей-Балъкъэрым щыпсэуащ унагъуэр, иужькIэ Иорданием Iэпхъуэжащ. 2013 гъэм Дамир зыщигъэсэн щIидзащ Al Jee Al Hadid клубым джиу-джитсу спорт лIэужьыгъуэхэмкIэ.
Дамир жэз медаль япэу къыщихьауэ щытащ 2015 гъэм Иорданием и чемпионатым. 2016 гъэм Абу-Даби щекIуэкIа дунейпсо зэпеуэм дыжьын медаль къыщыхуагъэфэщащ. КъыкIэлъыкIуэ илъэсым дунейпсо чемпионатым и фестиваль екIуэкIыу дыщэ медалыр къихьащ, а гъэ дыдэм езы чемпионатым дыжьын къыщихьащ. 2018 гъэми Иорданием и чемпионатым — дыщэ, Абу-Даби дунейпсо чемпионатым — дыжьын медалхэр къыхуагъэфэщащ Дамир. Ди лъэпкъэгъу щIалэ цIыкIум и насып нэхъыбэ хъуну, спортым лъагапIэшхуэхэр щызыIэригъэхьэну дохъуэхъу.
ГъукIакъуэ Идар.
